**ANEXA 50**

**REGLEMENTĂRI PRIVIND PUNEREA ÎN APLICARE A**  **UNOR PREVEDERI ALE** **ORDONANŢEI DE URGENŢĂ A GUVERNULUI NR. 20/2016 PENTRU MODIFICAREA ŞI COMPLETAREA ORDONANŢEI DE URGENŢĂ A GUVERNULUI NR. 57/2015 PRIVIND SALARIZAREA PERSONALULUI PLĂTIT DIN FONDURI PUBLICE ÎN ANUL 2016, PROROGAREA UNOR TERMENE, PRECUM ŞI UNELE MĂSURI FISCAL-BUGETARE, ȘI PENTRU MODIFICAREA ȘI COMPLETAREA UNOR ACTE NORMATIVE**

Art. 1. (1) Casele de asigurări de sănătate contractează cu unităţile sanitare publice o sumă lunara corespunzătoare influenţelor financiare determinate de creșterile salariale ce decurg din punerea în aplicare a unor prevederi ale Ordonanţei de urgenţă a Guvernului nr. 20/2016 pentru modificarea şi completarea Ordonanţei de urgenţă a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, și pentru modificarea și completarea unor acte normative.

(2) Casele de asigurări de sănătate încheie un contract distinct cu fiecare unitate sanitară publică cu care are încheiate contracte pentru furnizare de servicii medicale; modelul de contract este prevăzut în anexa nr. 51

Art. 2. Fiecare unitate sanitară publică depune pentru contractare o solicitare însoţită de documentele justificative pentru punerea în aplicare a unor prevederi ale Ordonanţei de urgenţă a Guvernului nr. 20/2016 pentru modificarea şi completarea Ordonanţei de urgenţă a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, și pentru modificarea și completarea unor acte normative.

Art. 3. Sumele reprezentând influențele determinate din creșterile salariale ce decurg din punerea în aplicare a unor prevederi ale Ordonanţei de urgenţă a Guvernului nr. 20/2016 pentru modificarea şi completarea Ordonanţei de urgenţă a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, și pentru modificarea și completarea unor acte normative, se stabilesc de către unităţile sanitare publice, se avizează de către ordonatorul principal de credite al acestora, iar solicitarea însoțită de documentele justificative se înaintează la casa de asigurări de sănătate cu care unitatea sanitară publică se află în relație contractuală pentru furnizare de servicii medicale.